stanford-oval/wikipedia huggingface dataset:
I Don't Love You
משמעות

הקונספט של האלבום, עוקב אחרי תורת הלב, תוך שאותה התורה בוחנת את שבעת שלבי הצער: הלם, הכחשה, כעס, מיקוח, דיכאון, בחינה וקבלה. השיר נכלל בשלב השני, בו מתחילה ההכחשה. מרבית בני האדם משתמשים במנגנון ההכחשה באופן שגרתי, מתוך ניסיון למסך את החלקים הקשים יותר של מציאות היומיום - פנימית או חיצונית.
מכאן, ניתן לראות כי לאחר שאל הוכתה (השלב הראשון), היא נכנסת לשלב ההכחשה, כאילו שהדבר לא קרה. בשלב זה, נכללים שני השירים "How Good" (בעברית: "כמה טוב") ו-"I Don't Love You" (בעברית: "אני לא אוהבת אותך") שמצד אחד מדברים, על כמה "טוב" לאל במערכת היחסים ומנגד, מדברים על כך שהיא לא אוהבת את בן הזוג שלה יותר.
הצלחה

השיר זכה להצלחה רבה בקנדה, כאשר הגיע למקום השישי במצעד שירי הקאנטרי של המדינה, תוך שהיה לשירה הרביעי של אל שנכנס לעשירייה הפותחת במצעד. במצעד הקאנטרי איירפליי של בילבורד זכה להצלחה פחותה כאשר הגיע למקום ה-48 בלבד.
כדי לעזור בקידום השיר, שלחה אותו אל לרדיו קאנטרי, על מנת שיקבל השמעות נוספות שיובילו להצלחה נוספת במצעדים.
מיקומי שיא

|   ‏‏‏  מצעדים ודירוגים (2019–2020)> מדינה |   ‏‏‏  מצעדים ודירוגים (2019–2020)> מצעד |   ‏‏‏  מצעדים ודירוגים (2019–2020)> מיקום שיא |   ‏‏‏  מצעדים ודירוגים (2019–2020)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד הקאנטרי איירפליי | 48 |  |
|  קנדה | קנדה הוט 100 | 99 |  |
|  קנדה | מצעד שירי הקאנטרי | 6 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 8 בנובמבר 2019 | הזרמת מוזיקה • הורדה דיגיטלית | סטוני קריק |  |
| ארצות הברית | 9 בדצמבר 2019 | רדיו קאנטרי | סטוני קריק |  |
הערות שוליים

1 2 3  Carena Liptak, LISTEN: Lindsay Ell Readies Searing New Breakup Ballad, 'I Don't Love You', The Boot (באנגלית)
1 2 3  Jon Freeman, Jon Freeman, Lindsay Ell Details New Album, 'Heart Theory', Rolling Stone, ‏2020-06-25 (באנגלית)
1 2 3  Lindsay Ell, Billboard
1 2  Taylor, Blake (November 8, 2019). "Lindsay Ell Releases Heartfelt New Song 'I Don't Love You'". iHeartRadio. Retrieved January 22, 2020., www.iheart.com
1 2  Lindsay Ell - I Don't Love You, Daily Play MPE®, ‏2019-11-11 (באנגלית)
| לינדזי אל |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | The Project • The Continuum Project • Heart Theory |  |
| מיני-אלבומים | Worth the Wait |  |
| סינגלים | "Trippin' on Us" • "By the Way" • "Waiting on You" • "Criminal" • "What Happens in a Small Town" • "I Don't Love You" • "Want Me Back" • "Good on You" • "Can't Do Without Me" • "Right on Time" |  |
הליטון הקוריאני המחודש

הליטון הקוריאני המחודש (בקוריאנית: 國語의 로마字 表記法 ;국어의 로마자 표기법‏, בליטון מחודש: gugeoui romaja pyogibeop תרגום מילולי: אות לטינית לאומית לשפה הלאומית; באנגלית: Revised Romanization of Korean) היא מערכת הליטון הרשמית של השפה הקוריאנית בקוריאה הדרומית. היא פותחה על ידי האקדמיה הלאומית של השפה הקוריאנית (אנ') החל מ-1995 ופורסמה ב-7 ביולי 2000 על ידי משרד התרבות, הספורט והתיירות הקוריאני.
מערכת ליטון זו פתרה בעיות שהיו קיימות במערכת הקודמת, המכונה "מק'ון-רישאוור" (אנ'). המערכת ההיא יצרה קשיים בהבחנה בין עיצורים שונים בשפה. קשיים אלו נוצרו עקב הפונולוגיה הייחודית של השפה הקוריאנית, המשתמשת בין היתר בהבחנה קולית שונה מזו המאפיינת את האותיות הלטיניות, ובכלל. סימני ההבחנה בין העיצורים הפחות קוליים‏ - ㄱ, ㄷ‏, ㅂ, ו-ㅈ, לבין אלו הקוליים יותר -ㅍ ,ㅋ, ㅌ, ו-ㅊ ‏ (t,‏k, ‏p, ו-ch בהתאם), התבססו על גרשיים. כמו כן, הבדלים בין התנועות 어‏(ŏ) ‏ ל-오‏(o) ובין ‏으‏(ŭ) ל-‏u)우‏) התבססו על סימני ברווה. הצורך בשימוש בסימנים אלו, שלא תמיד ניתן להוסיפם בקלות, ובפרט בעידן ההקלדה והאינטרנט, גרם לקושי בכתיבה. כתוצאה, מכך פעמים רבות הם היו מושמטים על ידי הכותבים, הן קוריאנים והן זרים, וגרמו לקושי ולבלבול בקריאת ובהבנת הנכתב. המערכת החדשה פותחה מתוך הנחה שהמשך השימוש במערכת הקודמת גורם לבעיות שיחריפו עם הזמן, הן אצל קוריאנים והן בכלל.
האותיות ותעתוקן הלטיני > תנועות

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| האנגול | ㅏ | ㅐ | ㅑ | ㅒ | ㅓ | ㅔ | ㅕ | ㅖ | ㅗ | ㅘ | ㅙ | ㅚ | ㅛ | ㅜ | ㅝ | ㅞ | ㅟ | ㅠ | ㅡ | ㅢ | ㅣ |
| ליטון | a | ae | ya | yae | eo | e | yeo | ye | o | wa | wae | oe | yo | u | wo | we | wi | yu | eu | ui | i |
האותיות ותעתוקן הלטיני > עיצורים

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| האנגול | האנגול | ㄱ | ㄲ | ㄴ | ㄷ | ㄸ | ㄹ | ㅁ | ㅂ | ㅃ | ㅅ | ㅆ | ㅇ | ㅈ | ㅉ | ㅊ | ㅋ | ㅌ | ㅍ | ㅎ |
| ליטון | תחילית | g | kk | n | d | tt | r | m | b | pp | s | ss | – | j | jj | ch | k | t | p | h |
| ליטון | סופית | k | k | n | t | – | l | m | p | – | t | t | ng | t | – | t | k | t | p | t |
ㄱ, ㄷ, ㅂ, ו-‏ㄹ‏ מתועתקות כ-g, d, b, ‏וכ-‏r‏ כשהן באות בתחילת מילה או לפני עיצור (תחיליות), וכ-k, t, p‏, וכ-l‏ כשהן באות אחרי עיצור או בסוף המילה (סופיות).
ראו גם

האנגול
הנג'ה
ליטון יפנית: רומאג'י
ליטון סינית: פין-יין
הערות שוליים

↑  About Korea, web.archive.org, ‏2007-09-16
לי ביונג-הון

| --- | --- |

 לידה:  12 ביולי 1970 (בן 54) סיאול, קוריאה הדרומית 
 מדינה:  קוריאה הדרומית 
 תקופת הפעילות:  מ-1991 
 מקום לימודים:  אוניברסיטת האן-יאנג  אוניברסיטת צ'אנג-אנג  Joongdong High School 
 בן או בת זוג:  לי מין-ג'אנג (2013–?) 
 פרסים והוקרה:  פרס הקולנוע האסייתי לשחקן הטוב ביותר  Grand Bell Awards  Blue Dragon Film Award for Best Actor 
 http://www.leebyunghun.kr/
 פרופיל ב-IMDb
 
לי ביונג-הון
זהו שם קוריאני; שם המשפחה הוא .
לי ביונג-הון (בקוריאנית: 이병헌; באנגלית: Lee Byung-hun; נולד ב-12 ביולי 1970) הוא שחקן דרום קוריאני ואמן לחימה. התפרסם בשל השתתפותו בסרטים ההוליוודים; "ג'י. איי. ג'ו כוח המחץ" (2009), "ג'י איי ג'ו: סוגרים חשבון" (2013), "רד 2" (2013) ו-"שליחות קטלנית: ג'נסיס" (2015). זוכה 6 פרסי גרנד בל (האוסקר הקוריאני) מתוך 11 מועמדויות.
לי, ביחד עם האן סונג-קי (Ahn Sung-ki), הם השחקנים הקוריאנים הראשונים שהטביעו את חותמם בחצר התיאטרון TCL Chinese Theatre בהוליווד, לוס אנג'לס.
קריירה

בשנת 2009 שיחק במותחן הנאו נואר "I Come with the Rain" של הבמאי היפני טראן אן הונג.
בספטמבר 2016 שיחק בסרט הפעולה "שבעת המופלאים"  בתפקיד בילי רוקס, לצידם של דנזל וושינגטון, אית'ן הוק, כריס פראט והיילי בנט.
בשנת 2018 כיכב בסדרה הדרום-קוריאנית "מר סאנשיין", בתפקיד הראשי ועל תפקידו זכה בפרסים רבים. הסדרה כיום משודרת בסטרימינג הבינלאומי נטפליקס.
בשנת 2021 גילם את איש החזית בסדרת הנטפליקס הקוריאנית המצליחה "משחק הדיונון". בשנת 2024 חזר לגלם את הדמות בעונה השנייה של הסדרה, עתיד לשחק גם בעונתה השלישית בשנת 2025.
בשנת 2023 כיכב בתפקיד הראשי בסרט האסונות "Concrete Utopia" מאת הבמאי אום טה-הווא (אנ'). הסרט זכה לביקורות חיוביות מהמבקרים, ונבחר כמועמד דרום קוריאני בקטגוריית הסרט הבינלאומי הטוב ביותר בטקס פרסי האוסקר ה-96 ב-17 באוגוסט 2023. ב-7 בדצמבר, הוא הופיע ברשימת הזכאים לתמורה לאוסקר 2024.
חיים אישיים

לי סיים את לימודיו לתואר ראשון באוניברסיטת האניאנג עם התמחות בספרות צרפתית ולאחר מכן למד לתואר שני באוניברסיטת צ'אנג-אנג בסיאול עם התמחות בתיאטרון ובאומנות הקולנוע.
בזמנו הפנוי, מתאמן לי בטאקוונדו.
לי התחתן עם השחקנית לי מין-ג'אנג (Lee Min-jung) ב-10 באוגוסט 2013 בסיאול. הזוג יצא זמן קצר ב-2006, ואז המשיך את מערכת היחסים ב-2012.
ב-2 בספטמבר 2014 הגיש לי תלונה במשטרת העיר גנגנאם וטען ששתי נשים סחטו אותו בעזרת סרטון שמסכן אותו. דאהי והדוגמנית לי ג'י-יאון הזדהו והודו שסחטו את השחקן. המשטרה הוציאה צווי מעצר לצעירות והודיעה שיש אפשרות שהן ישבו בכלא כמה שנים.
ללי אחות צעירה, לי אן-הי, שהייתה מיס קוריאה בשנת 1997.
קולנוע

| שנה | סרט | תפקיד |
| --- | --- | --- |
| 1995 | Who Drives Me Crazy | לי ג'ונג-דו |
| 1995 | Runaway | לי דונג-הו |
| 1996 | Kill the Love | אהבה |
| 1997 | Elegy of the Earth | פארק ג'ונג-מן |
| 1999 | The Harmonium in My Memory | קאנג סו-הה |
| 2000 | Joint Security Area | סמל לי סו-היוק |
| 2001 | Bungee Jumping of Their Own | סי אין-וו |
| 2002 | My Beautiful Girl, Mari | נם וו המבוגר (קול) |
| 2002 | Addicted | דיי-ג'אן |
| 2004 | Everybody Has Secrets | שוי סו-היאון |
| 2004 | Three Extremes | ריו ג'י-הו |
| 2005 | A Bittersweet Life | קים סאן-וו |
| 2006 | Once in a Summer | יאן סאק-יאנג |
| 2007 | Once in a Summer | קאנג |
| 2008 | The Good, the Bad, the Weird | פארק צ'אנג-יי, הרע |
| 2009 | I Come with the Rain | סו דונגפו |
| 2009 | ג'י. איי. ג'ו כוח המחץ | צל ענן |
| 2010 | Iris The Movie | קים יאן-ג'אן |
| 2010 | The Influence | W |
| 2010 | ראיתי את השטן | קים סו-היאון |
| 2012 | Masquerade | מלך קוונגאה, הא-סון |
| 2013 | ג'י איי ג'ו: סוגרים חשבון | צל ענן |
| 2013 | רד 2 | האן שו באי |
| 2015 | Memories of the Sword | דאוק ג'י |
| 2015 | שליחות קטלנית: ג'נסיס | T-1000 |
| 2015 | The Insiders | אהן סאנג-גו |
| 2016 | שבעת המופלאים | בילי רוקס |
| 2016 | ההונאה | רואה החשבון |
| 2023 | Concrete Utopia | יונג-טאק |
מוזיקה > אלבומים

| שנה | שם האלבום |
| --- | --- |
1999: Lee Byung Hun - To Me
מוזיקה > סינגלים

| שנה | שם הסינגל |
| --- | --- |
2008: Itsuka
מוזיקה > רצועות השמעה של סרטים

| שנה | שיר | אלבום |
| --- | --- | --- |
| 2010 | "Stay" | Iris OST |
|  | "Endless Road" | Iris OST |
פיג'ו סוג 6

| --- | --- |

 מאפיינים כלליים
 יצרן:  פיג'ו
 שנות ייצור:  1894
 הרכבה:  צרפת צרפת
 מודל קודם:  פיג'ו סוג 5 ("Peugeot Type 5" (אנ'))
 מודל אחריו:  פיג'ו סוג 7
 אורך:  2,650 מ"מ
 רוחב:  1,420 מ"מ
 גובה:  2,500 מ"מ
 משקל:  650 ק"ג
 בסיס גלגלים:  1,650 מ"מ
 מפרט טכני
 מנוע:  2V צילינדרים, 565 סמ"ק
פיג'ו סוג 6
פיג'ו סוג 6 (בצרפתית: Peugeot Type 6) היא מכונית קטנה ופתוחה, (קבריולה) מסוג "Runabout (car)" (אנ'), מתוצרת יצרנית הרכב הצרפתית פיג'ו אשר יוצרה בשנת 1894.
יוצרו 7 יחידות.
מאפיינים

מכונית פתוחה (מושבים קדמיים עם סגירה חלקית של גג ברזנט (כנראה))
2 מושבים קדמיים + 2 מושבים אחוריים
מערכת ההיגוי - מוט
מנוע בנזין
ראו גם

פיג'ו
פיג'ו סוג 1
פיג'ו סוג 2
פיג'ו סוג 4
פיג'ו סוג 7
פיג'ו סוג 8
פיג'ו סוג 15
פיג'ו סוג 33
פיג'ו סוג 1525
קבוצת המיקוח

בתורת המשחקים, קבוצת המיקוח היא פתרון קבוצתי בעל דרישות חלשות יותר מאשר הליבה, אשר ממליץ על פתרון לכל מבנה קואליציוני.
למושג הפתרון ליבה יש חיסרון. ישנם מקרים שבהם דרישות הליבה חזקות מדי ונוצר מצב שאין וקטור תשלומים המקיים את דרישות הליבה. לכן יש צורך להסתכל במושג פתרון שדרישותיו אמנם חלשות יותר אך הוא מספק פתרון לכל מבנה קואליצוני. מושג פתרון זה נקרא קבוצת המיקוח.
קבוצת המיקוח מכילה את הליבה אבל היא יכולה להכיל גם וקטורי תשלומים מחוץ לליבה.
דוגמה

קבלן צריך שני עובדים כדי לבנות קיר והוא פונה לאבנר, ברוך וגידי בהצעה ששניים מהם יעבדו עבורו. מכיוון שאבנר יותר מנוסה מאשר ברוך וגידי הוא יסיים את העבודה מהר יותר מהשניים האחרים. לכן הקבלן ישלם  \ 500 ש"ח לזוג הכולל את אבנר וברוך או גידי ו- \ 250 ש"ח לזוג ברוך וגידי.
נניח כי אבנר וברוך מחליטים ליצור קואליציה, לקבל את הצעת העבודה ולא לשתף את גידי ברווח. כיצד הם יחלקו את הרווח?
נניח ואבנר יציע לברוך לחלק את הרווח כך:  \ (400,100), כלומר  \ 400 ש"ח לאבנר ו- \ 100 ש"ח לברוך. ברוך לא יהיה מרוצה כי באפשרותו להציע לגידי ליצור קואליציה ולחלק את הרווח  \ (125,125). גידי לבטח יסכים וברוך ירוויח יותר מאשר בהצעתו של אבנר.
זהו ערעור של ברוך נגד הצעתו של אבנר.
גם אבנר יכול לערער ולהציע לגידי חלוקה של  \ (410,90), אך ברוך יחסום אותו על ידי אותה הצעה של  \ (125,125) לגידי. זהו ערעור לא מוצדק כי לברוך יש ערעור נגדי. מצד שני, ערעורו המקורי של ברוך הוא מוצדק, כי אם אבנר יציע לגידי חלוקה בה גידי מקבל לפחות  \ 125 ש"ח, אבנר כבר יקבל פחות מה- \ 400 בהצעתו ואין לאבנר ערעור נגדי.
אם נוצרת קואליציה של אבנר וברוך עם החלוקה  \ (375,125), לאף שחקן אין ערעור מוצדק: אם למשל ברוך יציע לגידי ליצור קואליציה עם החלוקה  \ (126,124) אז אבנר יציע לגידי את החלוקה  \ (375,125) כערעור נגדי. אם אבנר יערער ויציע לגידי חלוקה של  \ (376,124), ברוך יחסום אותו עם הערעור הנגדי  \ (125,125).
עבור הקואליציה של אבנר וברוך, החלוקה  \ (375,125) של הרווח היא החלוקה היחידה בה לאף אחד מהם אין ערעור מוצדק וזהו פתרון קבוצת המיקוח עבור מבנה קואליציוני זה.
הגדרה פורמלית

יהי  \ (N;v) משחק בצורה קואליציונית.
מבנה קואליציוני  {\mathcal {B}} הוא חלוקה של קבוצת השחקנים לקואליציות זרות שאיחודן  \ N.
X({\mathcal {B}};v) היא קבוצת וקטורי התשלומים ביחס ל- {\mathcal {B}}:
X({\mathcal {B}};v):={\Big \{}x\in \mathbb {R} ^{N}:\sum _{i\in B}x_{i}=\sum _{i\in B}v(i)\ \forall B\in {\mathcal {B}},x_{i}\geq v(i)\ \forall i\in N{\Big \}}
. כלומר, קבוצת כל וקטורי התשלומים שבהם כל שחקן מקבל לפחות את מה שהוא יכול לקבל לבד, וכל קואליציה של  {\mathcal {B}} מחלקת את הערך שלה בין חבריה.
ערעור של שחקן  \ k נגד שחקן  \ l ב- \ x, כאשר  k\neq l באותה קואליציה ו- x\in X({\mathcal {B}},v) וקטור תשלומים, הוא זוג סדור  \ (C,v) שבו:
1.  \ C היא קואליציה,  k\in C,l\notin C.

2.  y\in \mathbb {R} ^{C} הוא וקטור המקיים  y_{i}>x_{i}\ \forall i\in C, וכן  \sum _{i\in C}y_{i}=v(C).
יהי  \ (C,y) ערעור של  \ k נגד  \ l ב \ x. ערעור נגדי של  l נגד  k הוא זוג סדור  \ (D,z) המקיים:
1.  \ D היא קואליציה,  l\in D,k\notin D.

2.  z\in \mathbb {R} ^{D} הוא וקטור המקיים  \sum _{i\in D}z_{i}=v(D).


3.
 z_{i}\geq x_{i}\ \forall i\in D\backslash C.


4.
 z_{i}\geq y_{i}\ \forall i\in D\cap C.
ערעור  \ (C,y) של  \ k נגד  \ l ייקרא ערעור מוצדק אם ל- \ k אין ערעור נגדי לו.
תחת הנחות אלו, קבוצת וקטורי התשלומים  {\mathcal {M}}(N;v;{\mathcal {B}}) ב- x({\mathcal {B}},v( בהם אין לאף שחקן ערעור מוצדק נגד שחקן אחר תיקרא קבוצת המיקוח ביחס למבנה הקואליציוני  {\mathcal {B}}.
תכונות

קבוצת המיקוח ביחס למבנה קואליציוני תמיד מכילה את הליבה ביחס לאותו מבנה.
אם  X({\mathcal {B}};v) לא ריק אז גם קבוצת המיקוח ביחס ל- {\mathcal {B}} אינה ריקה.
הגרעינון שייך תמיד לקבוצת המיקוח.
במשחק קמור, קבוצת המיקוח עבור המבנה הקואליציוני  {\mathcal {B}}=\{N\} שווה לליבה.
נקודה (גאומטריה)

סימון של נקודה
סימון נקודות על גרף של מערכת צירים
בגאומטריה, נקודה היא מושג יסודי המאופיין באמצעות האקסיומות העוסקות בו. בצורה פחות פורמלית, נקודה מציינת מקום מדויק במרחב. לנקודה ממד 0 – היא חסרת אורך, רוחב ועומק. זאת לעומת ישר, בעל ממד 1 (אורך, לדוגמה קו אינסופי), מישור, בעל ממד 2 (אורך ורוחב, למשל ריבוע) ומרחב, בעל ממד 3 (אורך, רוחב ועומק, כדוגמת קובייה).
בהקשר כללי יותר במתמטיקה, כל איבר של מרחב טופולוגי נקרא נקודה.
הנקודה בגאומטריה האוקלידית

אקסיומות הגאומטריה האוקלידית העוסקות בנקודה:
יש לפחות שתי נקודות שונות זו מזו.
לכל שתי נקודות שונות זו מזו יש ישר אחד ויחיד ששתי נקודות אלה נמצאות עליו.
כל ישר מכיל לפחות נקודה אחת.
מחוץ לכל ישר יש לפחות נקודה אחת.
לכל שלוש נקודות שאינן על ישר אחד יש מישור אחד ויחיד המכיל אותן.
כל מישור מכיל לפחות נקודה אחת.
מחוץ לכל מישור יש לפחות נקודה אחת.
אם לשני מישורים יש נקודה משותפת, יש להם לפחות עוד נקודה משותפת.
אם לישר ולמישור שתי נקודות משותפות שונות זו מזו, הישר נמצא במישור.
הנקודה בפילוסופיה של המתמטיקה

מבחינה פילוסופית, הנקודה הייתה מושא לפולמוס. היוונים הקדומים טענו שקו לא יכול להיות מורכב מנקודות והציגו מגוון רב של פרדוקסים הנובעים מההנחה שזה אכן כך, המפורסמים שבהם הם הפרדוקסים של זנון. לפרדוקסים אלה קשר מהותי לתפיסה האטומיסטית המציעה מושג דומה "אטום" שהגדרתו היא "בלתי ניתן לחלוקה" אך בשונה מהנקודה הגאומטרית יש לו גודל ממשי, וכן מימד. בפרדוקסים אלה נגעו היוונים בסוגיית עצמאות המתמטיקה אל מול תיאור המציאות והמציאות ממש, והציגו גישה מערבת, שאינה מבחינה בין מתמטיקה ובין פיזיקה. להיבטים אלה התייחסו גם אפלטון ואריסטו, אך גם הם באופן מערב.
לעומת זאת, מדעני הרנסאנס והעת החדשה המוקדמת כמו גלילאו גליליי ואייזק ניוטון אימצו את הפרדוקסליות הזאת כתכונה של הטבע וראו בנקודה עצם לגיטימי שקיים בעולם. ניוטון אף פיתח את החשבון אינפיניטסימלי המבוסס כולו על מעין נקודה – האינפיניטסימל. באותן שנים של המהפכה המדעית ניתן גם מיסוד פילוסופי רחב ומעמיק, בין היתר על ידי דקארט ושפינוזה ליחסים שבין המציאות ותיאור המציאות ועל הפער שבין הגאומטריה, הפילוסופיה של הטבע והטבע, ובמונחים עכשוויים המתמטיקה, הפיזיקה והמציאות.
בחשבון אינפיניטסימלי ניסו לעקוף את הבעיה על ידי שימוש בקטעים קטנים כרצוננו במקום נקודה, לחישוב גבולות ואינטגרלים ומאוחר יותר אף פתחו את תורת המידה כדי לטפל בקשיים שנוצרו באנליזה הממשית הבנויה על אינפיניטסימלים וגבולות.
בעקבות הצלחת החשבון האינפיניטסימלי, ניסו המתמטיקאים להעמיד את הגאומטריה על יסוד האנליזה והמספרים הממשיים – שקיומם אז נחשב לוודאי ללא ספק. העמדה זו, שזיהתה את הנקודה עם מספר ממשי או זוג סדור של מספרים ממשיים, תיארה צורות גאומטריות באמצעות משוואות אלגבריות. הניסוח הראשון של גישה זו סופק על ידי רנה דקארט בספרו על גאומטריה אנליטית והצגת מערכת הצירים הקרטזית.
בעקבות מחקריו של גאורג קנטור על תורת הקבוצות, הבינו המתמטיקאים שהמספרים הממשיים אינם כה ודאיים ופשוטים, שכן אפשר לממשם רק באמצעות קבוצות המכילות אינסוף איברים (אינסוף אקטואלי). לכן, ניטשה הגישה שמנסה לבסס את הגאומטריה על האנליזה.[דרוש מקור]
המתמטיקאי דויד הילברט הציע בתזת האקסיומטיות שלו שהנקודה היא לא פחות ולא יותר מאשר העצם שמוגדר לקיים את אקסיומות הגאומטריה הנוגעים לעצם כזה. מאחר שהנקודה בעצם נבנית על ידי הגדרה כך שתקיים את האקסיומות, ברור שאין כעת שום פרדוקס או סתירה לוגית. למעשה, שאלת האמיתות של קיום הנקודה, כפי שהוגדרה על ידי הילברט, הופכת לחסרת משמעות. ברם, הנקודה של הילברט איננה הנקודה הממשית שאנו מתייחסים אליה ומדברים עליה (אף על פי שההגדרות נבנו כך שיהיה דמיון רב בין השתיים). לכן, התשובה של הילברט טובה רק לגבי הנקודה שהגדיר ולא לגבי הנקודה הגאומטרית.
סוגיות אלה – של אקטואליזם מול פוטנציאליזם – עדיין נמצאות במחלוקת בין פילוסופים של המדע, הלשון  והמתמטיקה.
דריק הנרי

| --- | --- |
הנרי, 2019
הנרי, 2019
 לידה:  4 בינואר 1996 (בן 29) יולי, פלורידה, ארצות הברית 
 עמדה:  רץ אחורי
 גובה:  1.91 מטר
 משקל:  112 קילוגרם
 מספר:  22
 מכללה:  אוניברסיטת אלבמה
 דראפט:  דראפט ה-NFL‏ 2016, טנסי טייטאנס, סבב 2, מספר 45
 קבוצות כשחקן
 2016–:  טנסי טייטאנס
 הישגים כשחקן
 השחקן ההתקפי של השנה ב-NFL ב-2020, היבחרות לפרו בול (2019, 2020), מוביל ליגת ה-NFL ביארדים בריצה (2019, 2020), מוביל ליגת ה-NFL בטאצ'דאונים בריצה (2019, 2020), 2,000 יארדים בריצה בעונה אחת (2020)
 
דריק הנרי (באנגלית: Derrick Lamar Henry Jr; נולד ב-4 בינואר 1994) הוא שחקן פוטבול אמריקאי בעמדת הרץ האחורי, המשחק עבור בולטימור רייבנס בליגת ה-NFL.
הנרי נולד וגדל ביולי, פלורידה, שם הוא קבע את השיא הארצי ליארדים בריצה בתיכונים. לאחר מכן, הוא שיחק פוטבול מכללות עבור אוניברסיטת אלבמה ובשנתו הראשונה שם הוא שבר את השיא ליארדים בריצה בעונה אחת בחטיבת SEC וזכה בגביע הייזמן לשנת 2015.
הנרי נבחר בדראפט ה-NFL של שנת 2016 על ידי טנסי טייטאנס. בשנת 2019 הוא הוביל את ליגת ה-NFL ביארדים בריצה ובטאצ'דאונים בריצה ובשנת 2020 הוא הוביל את הליגה ביארדים בריצה ואף הגיע ל-2,000 יארדים בריצה, הישג מכובד שרק 8 רצים אחוריים בהיסטוריית הליגה הגיעו אליו.
ביצועיו המרשימים גרמו לו להרוויח את הכינוי "המלך הנרי" (באנגלית: King Henry).
קריירה > פוטבול מכללות

הנרי שיחק שלוש שנים במדי באוניברסיטת אלבמה, בשנים 2013–2015, שם גם למד תקשורת.
כבר בשנתו הראשונה בקבוצה, הנרי שיחק בכמה משחקים והראה ביצועים מרשימים עם 382 יארדים בריצה ב-35 ניסיונות. בשנתו השנייה, הנרי חלק את תפקיד הרץ האחורי עם חברו לקבוצה, טי ג'יי ילדון, ולמרות זאת, הוא הגיע ל-990 יארדים בריצה ב-172 ניסיונות, עם ממוצע של 5.8 יארדים בריצה. בעונתו השלישית, הנרי נהפך לרץ האחורי המוביל של קבוצתו. כבר במשחקו הראשון הראה הנרי ביצועים מרשימים עם 147 יארדים ו-3 טאצ'דאונים כאשר בסוף העונה, עמד הנרי על 2,219 יארדים בריצה ו-28 טאצ'דאונים. הוא אף הגיע ל-158 יארדים בריצה ו-3 טאצ'דאונים כאשר קבוצתו ניצחה את קבוצת הפוטבול של אוניברסיטת קלמסון בתוצאה 40–45.
הנרי זכה בגביע הייזמן לשנת 2016, כאשר גבר על כריסטיאן מקאפרי מאוניברסיטת סטנפורד ודשון ווטסון מאוניברסיטת קלמסון.
| שנה | ניסיונות ריצה | יארדים בריצה | ממוצע יארדים לריצה | טאצ'דאונים בריצה |
| --- | --- | --- | --- | --- |
| 2013 | 35 | 382 | 10.6 | 3 |
| 2014 | 172 | 990 | 5.8 | 11 |
| 2015 | 395 | 2,219 | 5.6 | 28 |
| סה"כ | 602 | 3,591 | 6.0 | 42 |
קריירה > NFL

לאחר שלוש שנותיו באלבמה הנרי נבחר בדראפט ה-NFL של שנת 2016 על ידי טנסי טייטאנס במקום ה-45 בסיבוב ה-2 ונחתם על ידי הקבוצה בחוזה בשווי 5.4 מיליון דולרים אמריקאים לאורך ארבע שנים.
בשנתו הראשונה, הנרי התחיל בתור הגיבוי של דמרקו מורי אך עדיין זכה לדקות משחק. את עונת הרוקי שלו סיים עם 490 יארדים ב-110 ניסיונות.
לאחר ביצועיו המרשימים בעונתו הראשונה, הנרי קיבל יותר דקות בשנת 2017 אך עדיין נאלץ לחלוק אותן. ב-"Monday Night Footbal" (אנ') נגד אינדיאנפוליס קולטס השיג הנרי את השיא שלו ביארדים בריצה למשחק עד כה, עם 131 יארדים ב-19 ניסיונות.
גם בעונת 2018 נאלץ הנרי לחלוק את תפקיד הרץ האחורי אך היה הרץ האחורי המוביל. את העונה הוא סיים עם 1,059 יארדים בריצה, 12 טאצ'דאונים והגיע למקום ה-99 ברשימת 100 השחקנים הטובים ביותר ב-NFL של שנת 2019 (לעונת 2018/19).
במשחק הפתיחה שלו לשנת 2019, הנרי רץ לאורך 84 יארדים ב-19 ניסיונות נגד קליבלנד בראונס. בניצחון של קבוצתו נגד קנזס סיטי צ'יפס בתוצאה 32–35, הנרי רץ לאורך 188 יארדים וכבש 2 טאצ'דאונים, מה שהעניק לו את השחקן ההתקפי של השבוע. הנרי סיים את העונה הסדירה עם 1,540 יארדים בריצה ב-303 בניסיונות מה שגרם לו להיבחר לפרו בול של אותה עונה ולהגיע למקום העשירי ברשימת 100 השחקנים הטובים ביותר ב-NFL של שנת 2019.
קבוצתו של הנרי סיימה את העונה במאזן 7–9, והעפילה לפלייאופס של אותה עונה. הטייטאנס ניצחו את שני המשחקים הראשונים שלהם, בהם הנרי הראה ביצועים מרשימים, אך הפסידו מול קנזס סיטי צ'יפס בתוצאה 24–35.
בעונה הנוכחית, הנרי הראה את הביצועים הטובים ביותר שלו עד כה. הוא סיים את העונה עם 2,027 יארדים בריצה, מה שהופך אותו לרץ האחורי השמיני אי פעם שעשה זאת. בזכות ביצועיו ומאמציו, הנרי זכה בשחקן ההתקפי של השנה ונבחר לפרו בול של אותה עונה.
| שנה | משחקים ששוחקו | ניסיונות ריצה | יארדים בריצה | ממוצע יארדים לריצה | טאצ'דאונים בריצה |
| --- | --- | --- | --- | --- | --- |
| 2016 | 15 | 110 | 490 | 4.5 | 5 |
| 2017 | 16 | 176 | 744 | 4.2 | 5 |
| 2018 | 16 | 215 | 1,059 | 4.9 | 12 |
| 2019 | 15 | 303 | 1,540 | 5.1 | 16 |
| 2020 | 16 | 378 | 2,027 | 5.4 | 17 |
| סה"כ | 78 | 1,182 | 5,860 | 5.0 | 55 |
הערות שוליים

↑  https://www.espn.com/nfl/game?gameId=401131044
↑  Titans RB Derrick Henry rushes for 2,000 yards in division-clinching win, NFL.com (באנגלית)
| --- | --- |
בקרת זהויות :  LCCN: no2020141141  VIAF: 5585160791868002860000   WorldCat (עם VIAF): 5585160791868002860000 
הנרי ב-2019
הנרי בפרו בול של 2020
Tap In

Tap In הוא סינגל שהוקלט על ידי הראפרית האמריקאית סוויטי, מתוך אלבום הבכורה העתידי שלה, Pretty Bitch Music. השיר יצא לאור ב-17 ביוני 2020, על ידי חברות התקליטים אייסי, ארטיסטרי וורלדווייד ווורנר רקורדס, כסינגל המוביל מתוך האלבום. השיר מכיל דגימה משירו של הראפר טו שורט, "Blow the Whistle" (אנ'), שהופק על ידי ליל ג'ון, שהפיק גם את השיר "Freek-a-Leek" של פטיי פאבלו (אנ'), אותו דגמה סוויטי בשירה, "My Type", בשנת 2019.
השיר הוא שירה השני של סוויטי, לאחר "My Type", שדורג במצעד הבילבורד הוט 100, תוך שהגיע למקום ה-20 במצעד.
רקע

"Tap In" מסמן את השיר הראשון של סוויטי ללא אמן אורח מאז "My Type" משנת 2019; היא הסבירה שעליה להתמקד בפיתוח האמנים שלה כי זה משהו שהיא נאבקה בו. סוויטי הצהירה כי טו שורט הוא אחד מהראפרים האהובים עליה, והיא חוששת שהוא לא יאהב את השיר, אולם היא קיבלה את ברכתו על הדגימה. השיר הוצג בתצוגה מקדימה לראשונה בעמוד האינסטגרם של סוויטי, והושק יומיים לאחר מכן ברדיו "1 Beats" של אפל מיוזיק עם זיין לואו.
וידאו קליפ

הווידאו קליפ הרשמי של השיר פורסם יחד עם הסינגל עצמו ב-17 ביוני 2020. סוויטי ציינה כי בקליפ "יש כורו, המראה משוגע. הזוהר שלי פשוט ממש חמוד" ואמרה שהתדמית שלה בקליפ היא איך שהיא התלבשה בתיכון; מכנסיים רחבים וחולצת טריקו משוחררת. היא מציגה ציפורמיים אדומות, שיער ארוך ועגילי חזרן בוויזואליות, הכוללת כוריאוגרפיה של ריקודים על מגרש כדורסל.
הופעות חיות

סוויטי ביצעה את השיר בהופעה חיה בטקס פרסי המוזיקה של MTV אירופה 2021 כחלק ממחרוזת עם השירים "Best Friend" ו-"Out Out".
רמיקס

ב-28 באוגוסט 2020, פורסם רמיקס לשיר בהשתתפות הראפר והזמר האמריקאי פוסט מאלון והראפרים האמריקאים דה-בייבי וג'ק הארלו. סוויטי פרסמה טיזר לרמיקס ברשתות החברתיות עשרה ימים לפני כן.
פרסים ומועמדויות

| שנה | פרס | קטגוריה | תוצאה | מקור |
| --- | --- | --- | --- | --- |
| 2020 | פרסי הווידאו קליפים של MTV | שיר הקיץ | מועמדות |  |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  עולמי | בילבורד גלובל 200 | 42 |  |
|  אוסטרליה | מצעד הסינגלים האוסטרלי | 37 |  |
|  אירלנד | מצעד הסינגלים האירי | 35 |  |
|  ארצות הברית | בילבורד הוט 100 | 20 |  |
|  ארצות הברית | מצעד שירי ה-R&B/היפ-הופ | 9 |  |
|  ארצות הברית | מצעד 40 שירי המיינסטרים | 28 |  |
|  ארצות הברית | מצעד השירים הקצביים | 2 |  |
|  ארצות הברית | רולינג סטון טופ 100 | 17 |  |
|  הממלכה המאוחדת | מצעד הסינגלים הבריטי | 38 |  |
|  ניו זילנד | המצעד הניו זילנדי הרשמי | 38 |  |
|  פורטוגל | מצעד הסינגלים הפורטוגזי | 170 |  |
|  פלנדריה | אולטראטופ 50 | 31 |  |
|  קנדה | קנדה הוט 100 | 46 |  |
|  רומניה | מצעד השירים הרומני | 93 |  |
נתוני מכירות

| מדינה | תואר | מכירות |
| --- | --- | --- |
| ארצות הברית (RIAA) | זהב | 500,000 |